သိသာသိစေ မမြင်စေနှင့်၊ မြင်သာမြင်စေ မသိစေနှင့်

သိသာသိစေ မမြင်စေနှင့်၊ မြင်သာမြင်စေ မသိစေနှင့် သည် မြန်မာဆိုရိုးစကား ဖြစ်သည်။

“သိသာသိစေ မမြင်စေနှင့်၊ မြင်သာမြင်စေ မသိစေနှင့်” ဆိုသည်မှာ ကိစ္စတစ်ခုကို ကိုင်တွယ်ဖြေရှင်းရာတွင် လိုက်နာသင့်သော နည်းဗျူဟာကို ဖော်ပြသော ဆိုရိုးစကားဖြစ်သည်။

   “သိသာသိစေ မမြင်စေနှင့်” ဆိုသည်မှာ ကိစ္စတစ်ခု၏ အရေးပါသော အချက်အလက်များကို သက်ဆိုင်သူများအား သိရှိစေနိုင်သော်လည်း ထိုကိစ္စ၏ အလုံးစုံသော အသေးစိတ် အချက်အလက်များကို အခြားသူများ မမြင်စေသင့်ဟု ဆိုလိုသည်။ အတွင်းရေးကိစ္စများကို ထုတ်ဖော်မပြသင့်ကြောင်းကို ဆိုလိုသည်။
   “မြင်သာမြင်စေ မသိစေနှင့်” ဆိုသည်မှာ ကိစ္စတစ်ခု၏ အပေါ်ယံ သို့မဟုတ် ပြင်ပမှ မြင်တွေ့နိုင်သော အချက်အလက်များကို အခြားသူများ မြင်တွေ့နိုင်သော်လည်း ထိုကိစ္စ၏ အတွင်းသဘော၊ အကြောင်းရင်းအမှန်ကို အခြားသူများ မသိရှိစေသင့်ဟု ဆိုလိုသည်။ အပေါ်ယံအားဖြင့်သာ ထင်ရှားစေပြီး အတွင်းအကြောင်းကို ဖုံးကွယ်ထားသင့်ကြောင်းကို ဆိုလိုသည်။

ဆိုလိုသည်မှာ ကိစ္စတစ်ခုကို ကိုင်တွယ်ဖြေရှင်းရာတွင် အလွန်အကျွံ ထုတ်ဖော်ပြောဆိုခြင်း သို့မဟုတ် ဖုံးကွယ်ခြင်း မပြုလုပ်သင့်ဘဲ အခြေအနေနှင့် အချိန်အခါကို လိုက်၍ သင့်တင့်လျောက်ပတ်စွာ ကိုင်တွယ်သင့်ကြောင်းကို ဖော်ပြသည်။ “သိသာသိစေ မမြင်စေနှင့်၊ မြင်သာမြင်စေ မထင်စေနှင့်” ဟူ၍လည်း အသုံးပြုသည်။ ဤဆိုရိုးစကားသည် လျှို့ဝှက်မှုနှင့် သတိဝီရိယ၏ အရေးပါမှုကို ဖော်ပြသည်။

ကိုးကားချက်များ

   "သိသာသိစေ မမြင်စေနှင့် တဲ့၊ မျက်စိကွယ်ရာများဖြင့် တော်ပါသေးရဲ့။ ယခုတော့ အိမ်ရှေ့မှာ မီးတပြောင်ပြောင်နဲ့ မင်္ဂလာဆောင်နေလိုက်ကြတာ။" [၁၂၇၆] စိုး။ ၂၁၇။
   "သိသာသိစေ မမြင်စေနှင့်၊ မြင်သာမြင်စေ မထင်စေနှင့်ဆိုလို … အရေးကိစ္စများကို မည်သူမျှ မကြားသိမရိပ်မိနိုင်အောင်…၊" [၁၂၉၉] ဒဂုန်၊ ၂၀၇။ ၇၄။
   "သိသာသိစေ မမြင်စေနှင့်၊ မြင်သာမြင်စေ မသိစေနှင့်ဆိုလိုသိုသို သိပ်သိပ်နှင့် ခပ်ကျိတ်ကျိတ် ကြံစည်တာ အကောင်းဆုံးမို့…၊" [၁၃၁၃] စာဆို၊ ပ။ ၁၆၃။

ကိုးကား

Category:မြန်မာဆိုရိုးစကားများ